શક્ય છે કે પોલીસ વેબસાઇટ પર આ ફોટા મૂકે તો કોઇને મોડેલિંગ માટે તો કોઇને ફિલ્મ માટે પણ ઓફર આવે. જાહેર હોર્ડિંગ પર સારી સારી અદામાં પોતાના ફોટા મૂકાવી શકે તેવા લોકોની રાજકારણમાં હંમેશાં માંગ રહેતી હોય છે અને લોકો રસ્તા પરનાં હોર્ડિંગોમાં જેમના ફોટા ફાટફાટ થતા હોય તેમને વોટ પણ આપી દે છે. ‘ઓહો, પોલીસ કેસોમાં સપડાયેલા હોય તેવા લોકોની પોલિટિક્સમાં પ્રગતિ તો બહુ જોઇ લીધી પણ હવે પોલીસના કેમેરામાં પકડાયેલાઓની પ્રગતિનો યુગ પણ આવે કદાચ !’